Adatkezelési tájékoztató ingatlan adásvételhez kapcsolódóan

AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban: GDPR), továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) alapján a Városi Szolgáltató Nonprofit Zrt. mint adatkezelő az ingatlan adásvételhez kapcsolódóan a személyes adatok kezelése körében az alábbi tájékoztatást nyújtja.

1. Adatkezelő adatai

* Név: Városi Szolgáltató Nonprofit Zrt.
* Képviseli: Mandula Gergely vezérigazgató
* Székhely: 2000 Szentendre, Szabadkai u. 9.
* Telefon: +36 26300407
* Levelezési cím: 2000 Szentendre, Szabadkai u. 9.
* Adatvédelmi tisztviselő: Dr. Kada-Huszár Adrienn
* Cím: 2000 Szentendre, Szabadkai u. 9.
* Email: [dr.huszar.adrienn@szentendre.hu](mailto:dr.huszar.adrienn@szentendre.hu)

1. Az adatfeldolgozó, mint eljáró ügyvéd adatai:

dr. Dóka Zsolt

ügyvéd

KASZ: 36075110

cím: 2000 Szentendre, Széchenyi István tér 35. I. emelet 6.

tel: +36 302010302 és +36 209809071

e-mail: [drdokazsolt@drdoka.hu](mailto:drdokazsolt@drdoka.hu)

|  |
| --- |
| 1. Az adatkezelés jogalapja: A GDPR 6. cikk (1) bekezdés b) pontja alapján az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges. |

1. Adatkezelés elvei: A GDPR 5. cikk szerint.
2. Az adatkezelés célja: az ingatlan adásvételi szerződés előkészítése, megkötése és teljesítése, továbbá az ahhoz kapcsolódó ingatlan-nyilvántartási és adóhatósági eljárások.
3. A kezelt adatok köre: Adatkezelő és adatfeldolgozó az alábbi adatokat kezeli: a 2021. évi C. törvény 35. § (1) bekezdés a) pont szerint az okiratban szereplő természetes személy nevét, valamint a 8. § (1) bekezdés a) pont alapján természetes személyazonosító adatait (családi és utónév, születési családi és utónév, születési hely és idő, anyja születési családi és utóneve), a személyi azonosítóját és az állampolgárságát.
4. Az adatkezelés Adatkezelő és adatfeldolgozó papír alapú irattárában és számítógépes hálózatán történik, melyek harmadik személyek általi illetéktelen hozzáféréstől a megfelelő védelemmel ellátottak.
5. Az adatkezeléssel összefüggésben profilalkotás, automatizált döntéshozatal nem történik.
6. A személyes adatok forrása a személyazonosító igazolvány, lakcím igazolvány, adó igazolvány és a Jogügyletek Biztonságát Erősítő Adatszolgáltatási Keretrendszer.
7. A személyes adatokat Adatkezelő és adatfeldolgozó, valamint az ingatlannyilvántartási és adóhatóság ügyintézői kezelik.
8. Az adatkezelés időtartama: Adatkezelő a személyes adatokat az ingatlan-nyilvántartási változás bejegyzésétől számított 5 évig kezeli. Adatfeldolgozó az ügyvédi tevékenységről szóló 2017. évi LXXVIII. törvény 53. § (3) és (5) bekezdés alapján a személyes adatokat a jog bejegyzésétől számított tíz évig kezeli.
9. Az Érintett kérelmezheti az adatkezelőtől a rá vonatkozó személyes adatokhoz való hozzáférést, azok helyesbítését, vagy kezelésének korlátozását, és tiltakozhat a személyes adatok kezelése ellen, az érintett továbbá adathordozhatósághoz való joggal rendelkezik a GDPR 20. cikk szerint. Az Érintett az Adatkezelőtől írásban tájékoztatást kérhet arra vonatkozóan, hogy az adatkezelő milyen személyes adatát, milyen adatkezelési célból, milyen forrásból, előre láthatóan meddig kezeli, illetve ha ez az adott időpontban nem prognosztizálható, akkor melyek a megőrzési idő meghatározásának szempontjai. Az Érintett tájékoztatást kérhet továbbá arra vonatkozóan is, hogy az Adatkezelő mely címzettekkel, címzetti kategóriákkal közölte, illetve fogja közölni a személyes adatát, továbbá, hogy történik-e automatizált döntéshozatal, profilalkotás a személyes adatok kezelésével kapcsolatban. Az adatok törlése nem kezdeményezhető, mert az adatkezelés a személyes adatok kezelését előíró, az adatkezelőre alkalmazandó uniós és tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából, jogi igények előterjesztéséhez, érvényesítéséhez, illetve védelméhez szükséges. Az Adatkezelő a kérelmet indokolatlan késedelem nélkül teljesíti, az intézkedésről, vagy az intézkedés elmaradásának indokáról az Érintettet legkésőbb 1 hónapon belül értesíti. Az 1 hónapos határidő a kérelem összetettségére, és a kérelmek számára tekintettel, 2 hónappal meghosszabbítható. A határidő meghosszabbításáról az Adatkezelő a késedelem okainak megjelöléséről a kérelem kézhezvételétől számított egy hónapon belül tájékoztatja az Érintettet. Érintett az Adatkezelőtől írásban kérheti, hogy Adatkezelő korlátozza a személyes adat kezelését, ha a GDPR 18. cikk (1) bekezdésben meghatározott valamely körülmény fennáll.
10. Adatbiztonság: Adatkezelő és adatfeldolgozó minden szükséges biztonsági lépést, szervezési és technikai intézkedést megtesz annak érdekében, hogy biztosítsa az Érintett magánszférájának védelmét. Adatkezelő és adatfeldolgozó megfelelő informatikai, technikai és személyi feltételek biztosításával és egyéb, szükségesnek ítélt intézkedésekkel gondoskodik arról, hogy az általa kezelt személyes adatot védje többek között a jogosulatlan hozzáférés ellen vagy azok jogosulatlan megváltoztatása ellen. Az Adatkezelő és az adatfeldolgozó megfelelő intézkedéseket tesz annak biztosítására, hogy az Adatkezelő vagy az adatfeldolgozó irányítása alatt eljáró, a személyes adatokhoz hozzáféréssel rendelkező természetes személyek kizárólag az Adatkezelő utasításának megfelelően kezelhessék az említett adatokat, kivéve, ha az ettől való eltérésre uniós vagy a magyar jog kötelezi őket. Ennek érdekében Adatkezelő és adatfeldolgozó tevékenységében közreműködő személyek kizárólag a feladataik teljesítéséhez szükséges mértékben és módon kezelhetnek személyes adatot, valamint titoktartási nyilatkozatot tesznek, amennyiben jogszabály erejénél fogva titoktartási kötelezettségük nem áll fenn.
11. Jogorvoslat: Érintett a személyes adat kezelésével kapcsolatban panaszával az Adatkezelő Adatvédelmi Tisztviselőjéhez, vagy a Nemzeti Adatvédelmi és Információszabadság Hatósághoz fordulhat, székhely: 1125 Budapest, Szilágyi Erzsébet fasor 22/c, webcím: <https://www.naih.hu/uegyfelszolgalat,--kapcsolat.html> jogosult továbbá a lakóhelye vagy tartózkodási helye szerinti törvényszékhez fordulni webcím: <https://birosag.hu/torvenyszekek>.